ชลประทานอยุธยา บูรณาการทุกภาคส่วนอุดรอยรั่ว น้ำกัดเซาะบริเวณคอสะพานคลองบ้านเลน อำเภอบางปะอิน
นายธนากร ตันติกุล ผู้อำนวยการโครงการชลประทานจังหวัดพระนครศรีอยุธยา ได้รับแจ้งเหตุจากประชาชนในพื้นที่ ประตูน้ำ (บ้านเลน) ม.1 ตำบลบ้านเลน อำเภอบางปะอิน เกิดน้ำกัดเซาะบริเวณคอสะพานเป็นบริเวณกว้างและลึก มีน้ำจำนวนมากไหลเชี่ยว เข้าคลองบ้านเลน ซึ่งเป็นพื้นที่เชื่อมต่อเข้าทุ่งบ้านหว้า สามเรือน นิคมอุตสาหกรรมไฮเทคและนิคมอุสาหกรรมบางปะอิน ทั้งนี้ ต้องใช้ถุงทราย (Bigback) ซึ่งได้รับการสนับสนุนถุงบรรจุ Bigback จากสภาอุตสาหกรรมจังหวัดพระนครศรีอยุธยาและสมาชิกฯ จำนวน 100 ถุง โดยการประสานงานจากนางพิศมัย เลิศอิทธิบาท ประสัมพันธ์จังหวัดพระนครศรีอยุธยา และได้รับการสนับสนุนรถตัก (แม็คโคร) จากนางสมทรง พันธ์เจริญวรกุล นายก อบจ.พระนครศรีอยุธยา และกำลังพลจาก กอ.รมน.จังหวัดพระนครศรีอยุธยาผู้อำนวยการโครงการชลประทานจังหวัดพระนครศรีอยุธยา สั่งการให้เจ้าหน้าที่ดำเนินการอุดรอยรั่ว ซึ่งดำเนินการแล้วเสร็จ เมื่อเวลา 17.00 น. สามารถป้องกันน้ำเข้าท่วมนิคมอุตสาหกรรมทั้งสองแห่งและบ้านเรือนประชาชนดังกล่าวไว้ได้